### Resumé

Thyregod Fællesvarme A.m.b.a. har i skrivelse fra april 2024 anmodet om en kommunegaranti til etablering af transmissionsledning og konvertering af forsyningsområde [adresse] til fjernvarme. Der ønskes tilsagn om en kommunegaranti på 89,0 mio. kr.

### Sagsfremstilling

Thyregod Fællesvarme A.m.b.a. ønsker at fjernvarmeforsyne byen [adresse]. Thyregod er i dag udlagt til naturgas, og ejendommene er for en stor del opvarmet med naturgas, olie og biomasse. Fjernvarmeforsyningen fordrer anlæg af en ny transmissionsledning og distributionsanlæg tilsluttet centralt system med en termisk effekt over 250 kW.

Der er indgået aftale mellem Give Fjernvarme og Thyregod Fællesvarme om varmekøb fra [adresse] samt om, at Give Fjernvarme varetager driften og administration af anlægget på vegne af Thyregod Fællesvarme.

Thyregod Fællesvarme anmoder derfor om en kommunegaranti på 89,0 mio. kr., som skal bruges til følgende udgifter

* Investering til etablering af fjernvarmenet, 57,3 mio. kr.
* Stikledninger, 18,5 mio. kr.
* Forbrugerinstallation, 7,0 mio. kr.
* Indkøb af målere, 0,8 mio. kr.
* Momsforpligtigelse i etableringsperioden, 5,4 mio. kr.
* Samlet 89,0 mio. kr.

Projektet om etablering af transmissionsledning og konvertering af forsyningsområdet [adresse] til fjernvarme er godkendt i Klima-, Natur-, og Miljøudvalget den 22. marts 2024. Projektet er godkendt med hjemmel i Varmeforsyningslovens §4 stk. 1, hvor  der er foretaget en energimæssig, samfundsmæssig og miljømæssig vurdering af projekterne forud for godkendelse.

Centralt budget bemærker, at den nævnte garanti ikke vil fragå kommunens lånemuligheder, idet de nævnte udgifter ikke erstatter en kommunal anlægsopgave jvf. Lånebekendtgørelsens §3 stk. 5.

Endvidere bemærkes, at kommunen ifølge lovgivningen skal opkræve et vederlag på markedsmæssige vilkår i forbindelse med udstedelse af kommunegaranti for lån til forsyningsvirksomheder. Det er KL's vurdering , at når der ikke fastsættes en fast branchetakst for garantier på varmeforsyningsområdet, så kræves der, at der foretages en individuel vurdering af selskaberne ved hver enkelt garantistillelse.

Ved anvendelse af en beregningsmodel for opkrævning af garantiprovision, hvor der er foretage en kreditvurdering af Thyregod Fællesvarme A.m.b.a., vurderes et på baggrund heraf, at Thyregod Fællesvarme A.m.b.a. betaler en årlig garantiprovision på 0,55 % af den enhver tid værende restgæld.

### Sagens videre forløb

Sagen skal videre til Byrådet

### Historik

#### Kommunaldirektøren indstiller, den 13. maj 2024, punkt 129:

at der gives tilsagn om en kommunegaranti på 89,0 mio. kr. og

at der opkræves en årlig garantiprovision på 0,55% af den enhver tid værende restgæld

#### Beslutning fra Økonomiudvalget, den 13. maj 2024, punkt 129:

Anbefales.

### Beslutning

Godkendt.